apstiprinĀts  
 Daugavpils pilsētas domes Iepirkumu komisijas   
2015.gada \_\_\_.augusta sēdē, prot.Nr.1

Iepirkuma komisijas priekšsēdētāja

*\_\_\_\_\_\_\_\_\_\_\_\_* J.Kornutjaka

NOLIKUMS

Iepirkuma Publisko iepirkumu likuma 8.panta septītajā daļā noteiktajā kārtībā

(2.pielikuma B daļas pakalpojums)

**„Pirts pakalpojumu sniegšana Daugavpils pilsētas domes Sociālo lietu pārvaldes klientiem”**

Identifikācijas numurs DPD 2015/93

**Daugavpils, 2015**

1. **Vispārīgā informācija**
2. Iepirkuma identifikācijas **Nr. DPD 2015/93.**
3. Pasūtītājs: **Daugavpils pilsētas dome**, NMR Nr.90000077325, juridiskā adrese: Kr.Valdemāra iela 1, Daugavpils, LV-5401, Latvijas Republika.
4. Pasūtītājs, kura labā tiek veikts iepirkums:
   1. Daugavpils pilsētas domes Sociālo lietu pārvalde, Reģ. Nr. 90001998587, juridiskā adrese: Vienības ielā 8, Daugavpilī, LV-5401, Latvijas Republika.
5. Iepirkuma metode: saskaņā ar Publisko iepirkumu likuma 8.panta septīto daļu (2 pielikuma B daļas pakalpojums).
6. Kontaktpersona ar nolikumu saistītos jautājumos: Daugavpils pilsētas domes Centralizēto iepirkumu nodaļas juriste Kristīne Šede, tālr.: 65404329, e-pasts: [kristine.sede@daugavpils.lv](mailto:kristine.sede@daugavpils.lv) .
7. Nolikumam atbilstošo piedāvājumu izvēles kritērijs: **saimnieciski visizdevīgākais piedāvājums.**
8. Pretendents **nav tiesīgs** iesniegt piedāvājumu variantus.

**II. Iepirkuma priekšmets**

1. Iepirkuma priekšmets: **Pirts pakalpojumu sniegšana Daugavpils pilsētas domes Sociālo lietu pārvaldes klientiem**, atbilstoši tehniskajai specifikācijai un šī Nolikuma prasībām.
2. Tehniskā specifikācija ir noteikta Nolikuma **2.pielikumā.**
3. Iepirkuma nomenklatūra: CPV kods 85000000-9 “Veselības un sociālie pakalpojumi”.
4. Paredzamā līgumcena – līdz **EUR 48 452 bez PVN**.
5. Iepirkums paredz **iepirkuma līguma slēgšanu** (5.pielikums).
6. Līguma izpildes termiņš: **12 mēneši no līguma noslēgšanas dienas.**
7. Iepirkuma priekšmets **nav** sadalīts daļās.

**III. Informācijas apmaiņas nosacījumi**

1. Iepirkuma komisijas atbildes uz iespējamo pretendentu rakstiski uzdotajiem jautājumiem tiks publicētas Daugavpils pilsētas pašvaldības mājas lapā [www.daugavpils.lv](http://www.daugavpils.lv), sadaļā „Pašvaldības iepirkumi, konkursi”.
2. Norādītajā interneta adresē iepirkuma komisija, nepieciešamības gadījumā, ieinteresētajiem piegādātājiem ievietos papildus informāciju, skaidrojumus attiecībā uz Nolikuma prasībām, kā arī sniegs atbildes uz pretendentu jautājumiem. **Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu.**
3. Pretendentu rakstiski iesniegtie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūst saistošivisiem iepirkuma iespējamiem pretendentiem ar to publicēšanas brīdi Daugavpils pilsētas pašvaldības mājas lapā.
4. Ieinteresētajiem Pretendentiem ir pienākums sekot līdzi Nolikumā publicētajai un/vai aktualizētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**IV. Piedāvājumu iesniegšanas laiks un kārtība**

1. Piedāvājumu drīkst iesniegt personīgi Daugavpils pilsētas domes 308.kabinetā, vai atsūtīt pa pastu pēc adreses: Daugavpils pilsētas dome, Krišjāņa Valdemāra iela 1, Daugavpils, LV-5401, sākot ar dienu, kad iepirkuma nolikums publicēts pašvaldības mājas lapā [www.daugavpils.lv](http://www.daugavpils.lv)
2. Piedāvājuma iesniegšanas pēdējais termiņš – ne vēlāk kā līdz **2015.gada 25.augustam**, plkst.10:00 pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā.
3. Piedāvājumu atvēršana notiks **2015.gada 25.augustā, plkst.10.00**, Domes 306.kabinetā, atklātā sēdē.
4. Piedāvājumu vērtēšanu un lēmumu pieņemšanu komisija veic slēgtā sēdē.

**V. Piedāvājuma noformēšana**

1. Dokumenti jāiesniedz latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē uz kuras ir norādīti **pretendenta** rekvizīti un **pasūtītāja adrese**: Daugavpils pilsētas dome, Kr.Valdemāra iela 1, Daugavpils, LV-5401, ar atzīmi:

**Iepirkumam** **Publisko iepirkumu likuma 8.panta septītajā daļā**

**noteiktajā kārtībā (2.pielikuma B daļas pakalpojums)**

**„Pirts pakalpojumu sniegšana Daugavpils pilsētas domes Sociālo lietu pārvaldes klientiem”, id.Nr. DPD 2015/93**

**neatvērt līdz 2015.gada 25.augustam, plkst.10:00.**

1. Piedāvājumā iekļautajiem dokumentiem ir jābūt latviešu valodā, skaidri salasāmiem, bez neatrunātiem labojumiem. Ja dokumenti iesniegti citā valodā, pretendents pievieno tiem notariāli apliecinātu tulkojumu.
2. Ja pretendents iesniedzis kāda dokumenta kopiju, tās pareizību apliecina Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” noteiktajā kārtībā.
3. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, vai kura ir tam speciāli pilnvarota.
4. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.
5. Pēc piedāvājuma iesniegšanas termiņa beigām pretendents nevar savu piedāvājumu grozīt.
6. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**VI. Prasības pretendentiem un iesniedzamie dokumenti**

1. **Prasības pretendentiem:**
   1. Pretendents ir reģistrēts normatīvajos aktos noteiktajā kārtībā Komercreģistrā un ir tiesīgs sniegt Pasūtītājam nepieciešamo pakalpojumu Latvijas Republikā;
   2. Pretendentam 3 (trīs) iepriekšējos gados (ja uzņēmums dibināts vēlāk – par attiecīgo periodu) ir pieredze pirts pakalpojumu sniegšanā.
   3. Pretendenta sniegto pakalpojumu kvalitāte un telpas atbilst Ministru kabineta 2000.gada 19.decembra noteikumu Nr. 439 “Higiēnas prasības publiskas lietošanas pirtīm” prasībām.
   4. Uz pretendentu neattiecas Publisko iepirkumu likuma 39.1 panta pirmās daļas 4. un 5.punktā noteiktie izslēgšanas nosacījumi.
2. **Iesniedzamie dokumenti:** 
   1. Pretendenta **pieteikums** dalībai iepirkumā (1.pielikums), karam pievieno speciālpilnvaras oriģināla eksemplāru – ja pieteikumu paraksta pilnvarota persona;
   2. **Informācija** par pretendenta 3 (trīs) iepriekšējo gadu (ja uzņēmums dibināts vēlāk – par attiecīgo periodu) pieredzi pirts pakalpojumu sniegšanā. Pievieno vismaz vienu pozitīvu rakstveida **atsauksmi** no pretendenta klienta, kas apliecina kvalitatīvu pakalpojumu sniegšanu.
   3. Pretendenta parakstīts apliecinājums, ka sniegto pakalpojumu kvalitāte un telpas atbilst Ministru kabineta 2000.gada 19.decembra noteikumu Nr. 439 “Higiēnas prasības publiskas lietošanas pirtīm” prasībām.
   4. **Parakstīts Tehniskais un finanšu piedāvājums** (3.pielikums), kuram jāatbilst tehniskās specifikācijas prasībām, un kurā jānorāda cenu par pakalpojumu bez PVN par vienu stundu vienam klientam un cenu ar PVN par vienu stundu vienam klientam. Finanšu piedāvājumu iesniedz arī elektroniskā veidā **CD diskā**.
   5. *Pasūtītājs patstāvīgi pārbaudīs pretendenta atbilstību nolikuma 30.1. un 30.4. punktu prasībām publiski pieejamajās datu bāzēs internetā, izmantojot Lursoft un Valsts ieņēmu dienesta publiskās datu bāzes.*
3. Komisija noraida pretendenta piedāvājumu:
   1. ja piedāvājums nav noformēts Nolikumā noteiktajā kārtībā (nav cauršūts un caurauklots vai parakstīts Nolikumā noteiktajā kārtībā);
   2. pretendents nav iesniedzis visus Nolikumā noteiktos dokumentus savas kvalifikācijas novērtēšanai;
   3. pretendents neatbilst Nolikumā noteiktajām kvalifikācijas prasībām;
   4. pretendents iesniedzis neatbilstošu tehnisko vai finanšu piedāvājumu;
   5. Ir būtiski pārkāpti citi Nolikuma nosacījumi un pastāvot šādam pārkāpumam Pasūtītājs nevar nodrošināt Publisko iepirkumu likuma 2.pantā noteikto mērķu ievērošanu.

**VII. Piedāvājumu vērtēšanas kritēriji un lēmuma pieņemšana**

1. Iepirkuma komisija izvēlas **saimnieciski visizdevīgāko piedāvājumu, kuru iepirkumu komisija atzinusi par atbilstošu** Publisko iepirkumu likuma, šī Nolikuma un Tehnisko specifikāciju prasībām un kurš, pēc komisijas vērtējuma, ieguvis skaitliski visaugstāko novērtējumu:

|  |  |
| --- | --- |
| **Izvēles kritēriji** | **Kritērija īpatsvars** |
| Piedāvātā cena par 1 st. 1 klientam bez PVN | 50 |
| Pakalpojumu sniegšanas vietu skaits Daugavpilī \* | 50 |

\* ņemot vērā, ka Daugavpils pilsētas domes Sociālo lietu pārvaldes kompetencē pēc piekritības ietilpst Daugavpils pilsētas administratīvajā teritorijā deklarēto personu (klientu) apkalpošana

* 1. Vērtējot kritērijus komisijas locekļi ņem vērā sekojošas, attiecībā uz katru noteikto kritēriju, noteiktās prasības:

**Cena** – augstāko novērtējumu piešķir pretendentam, kurš piedāvājis zemāko cenu. Pārējo pretendentu novērtējuma koeficientu pasūtītājs noteic pēc sekojošas formulas:

*Lētākā piedāvājuma cena/vērtējamā piedāvājuma cena \* 50 (kritērija īpatsvars)=A;*

**Pakalpojumu sniegšanas vietu skaits Daugavpilī** – augstāko novērtējumu piešķir pretendentam, kurš piedāvā visvairāk pakalpojumu sniegšanas vietu. Pārējo pretendentu novērtējuma koeficientu pasūtītājs noteic pēc sekojošas formulas:

*Vērtējamais pakalpojuma sniegšanas vietu skaits/lielākais piedāvātais pakalpojuma sniegšanas vietu skaits\* 50 (kritērija īpatsvars)=B.*

* 1. Vērtējot finanšu piedāvājumu, komisija ņem vērā piedāvājuma **cenas bez pievienotās vērtības nodokļa.**
  2. Galīgo katra Pretendenta piedāvājuma skaitlisko vērtējumu aprēķina pēc formulas:

P = A + B, kur

A – Novērtējums par cenu;

B – Novērtējums par pakalpojuma sniegšanas vietu skaitu;

P – Pretendenta kopējais skaitliskais novērtējums;

* 1. Par saimnieciski visizdevīgāko tiks atzīs piedāvājums, kurš ieguvis visaugstāko galīgo piedāvājuma skaitlisko novērtējumu.

1. Iepirkuma komisija:
   1. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;
   2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju;
   3. Pārbaudīs finanšu – tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā vai finanšu piedāvājumā iekļauto informāciju, kā arī pārbaudīs, vai finanšu piedāvājumos nav aritmētisku kļūdu;
   4. Veiks pārbaudi par Publisko iepirkumu likuma 39.1 panta pirmās daļas 4. un 5.punkta izslēdzošo nosacīju neesamību attiecībā uz pretendentiem, izmantojot Lursoft un Valsts ieņēmu dienesta publiskās datu bāzes;
   5. Pieņems lēmumu par uzvarētāju.
2. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;
3. Piedāvājumi, kas iesniegti pēc uzaicinājumā norādītā termiņa, netiks vērtēti.

**VIII. Iepirkuma komisijas darbība**

1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.
2. Savus lēmumus komisija pieņem sēžu laikā.
3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.
4. Komisija dokumentē katru iepirkuma stadiju, sastādot attiecīgus protokolus un citus dokumentus.
5. Komisijai ir šādas tiesības:
   1. pieprasīt izskaidrot tehniskajā vai finanšu piedāvājumā iekļauto informāciju;
   2. lemt par iesniegtā piedāvājuma noraidīšanu, ja tiek konstatēts, ka tas neat­bilst dotā Nolikuma prasībām;
   3. pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu;
   4. pieaicināt komisijas darbā speciālistus vai ekspertus ar padomdevēja tiesībām;
   5. veikt citas darbības, kas izriet no šī iepirkuma Nolikuma un Publisko iepirkumu likuma.
6. Komisijai ir šādi pienākumi:
   1. izskatīt un izvērtēt pretendentu piedāvājumus un noteikt uzvarētāju;
   2. pārbaudīt, vai piedāvājumos nav aritmētisku kļūdu;
   3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.
7. Komisijas darba organizācija:
   1. Komisijas sēdes vada komisijas priekšsēdētājs, kurš:
      1. organizē un vada komisijas darbu;
      2. nosaka komisijas sēžu laiku un apstiprina darba kārtību;
      3. sasauc un vada komisijas sēdes.
8. Komisijas priekšsēdētāja prombūtnes laikā viņa pienākumus pilda komisijas priekšsēdētāja vietnieks.
9. **IX. Pretendenta tiesības un pienākumi**
10. Pretendents nodrošina, lai piedāvājums tiktu noformēts atbilstoši Nolikuma prasībām.
11. Katrs pretendents, iesniedzot pieteikumu, apņemas ievērot visus Nolikumā minētos nosacījumus.
12. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt papildu informāciju par iepirkuma priekšmetu un tehniskajām specifikācijām.
13. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas pašvaldības mājas lapā internetā.
14. X. Citi jautājumi
15. Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

Pielikumā:

1. Pieteikums;
2. Tehniskā specifikācija;
3. Tehniskā un finanšu piedāvājuma forma;
4. Pieredzes apraksta forma;
5. Piegādes līgums projekts.

**1.Pielikums** nolikumam **Identifikācijas numurs DPD 2015/93**

PIETEIKUMS

Daugavpilī

Komersants

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums)

Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nodokļu maksātāja (PVN) reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālr.,fakss\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ e-pasts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersonas amats, vārds, uzvārds, tālr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tā direktora (vadītāja, valdes priekšsēdētāja) ar paraksta tiesībām (vārds, uzvārds) personā, ar šī pieteikuma iesniegšanu:

1. Piesakās piedalīties iepirkumā **„Pirts pakalpojumu sniegšana Daugavpils pilsētas domes Sociālo lietu pārvaldes klientiem”, id.Nr. DPD 2015/93,** piekrīt visiem Nolikuma nosacījumiem un garantē Nolikuma un normatīvo aktu prasību izpildi. Nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_ *(uzņēmuma nosaukums)* apliecina, ka:
   1. visa sniegtā informācija ir pilnīga un patiesa;
   2. nekādā veidā nav ieinteresēts nevienā citā piedāvājumā, kas iesniegts šajā iepirkumā;
   3. nav tādu apstākļu, kuri liegtu tiesības piedalīties iepirkumā un izpildīt Nolikumā norādītās prasības.

|  |  |
| --- | --- |
| **Vārds, uzvārds, amats** |  |
| **Paraksts, Datums** |  |

**2.Pielikums** nolikumamIdentifikācijas numurs DPD 2015/93

**Tehniskā specifikācija**

* 1. Pirts (mazgāšanās) pakalpojumu sniegšana tiem Daugavpils pilsētas iedzīvotājiem, kuriem šāds pakalpojums pienākas saskaņā ar Daugavpils pilsētas domes saistošajiem noteikumiem;
  2. Pakalpojuma kvalitātei un izpildītāja telpām ir jāatbilst 2000.gada 19.decembra Ministru kabineta noteikumu Nr. 439 „Higiēnas prasības publiskas lietošanas pirtīm” prasībām;
  3. Izpildītājs var izvēlēties kādu konkrētu dienu, kurā pirts pakalpojumi būs pieejami Sociālo lietu pārvaldes klientiem (vismaz 1 reizi nedēļā);
  4. Pakalpojuma ilgums - viena stunda (neieskaitot laiku, kas pavadīts ģērbjoties).
  5. Līguma izpildes laiks – 12 mēneši no iepirkuma līguma noslēgšanas dienas.

Sastādīja:

Sociālo lietu pārvaldes Sociālās palīdzības nodaļas vadītāja T.Bulvāne

## 3.Pielikums nolikumam

Identifikācijas numurs DPD 2015/93

**TEHNISKAIS UN FINANŠU PIEDĀVĀJUMS**

Daugavpilī

Daugavpilī, 2015.gada \_\_\_\_.\_\_\_\_\_\_\_\_\_\_\_\_\_\_\_

Iepazinušies ar Nolikuma **„Pirts pakalpojumu sniegšana Daugavpils pilsētas domes Sociālo lietu pārvaldes klientiem”, id.Nr. DPD 2015/93,** tehniskās specifikācijas prasībām, \_\_\_\_ (*uzņēmuma nosaukums*) piedāvā sniegt pirts pakalpojumus par šādu cenu:

|  |  |  |  |
| --- | --- | --- | --- |
| **Nr.**  **p.**  **k.** | **Pakalpojuma** **nosaukums un sniegšanas vieta/s** | **Tehniskais piedāvājums 1,**  **raksturojošie rādītāji**  *(atbilstoši tehniskajai specifikācijai)* | **Cena EUR bez PVN par 1 stundu**  **1 klientam** |
| 1. |  |  |  |
| **PVN \_\_%:** | | |  |
| **Kopā ar PVN:** | | |  |

Mēs apliecinām, ka:

* Nekādā veidā neesam ieinteresēti nevienā citā piedāvājumā, kas iesniegts šajā iepirkumā;
* Nav tādu apstākļu, kuri liegtu mums piedalīties iepirkumā un izpildīt tehniskajās specifikācijās norādītās prasības.
* Apliecinām, ka mūsu sniegtā pirts pakalpojuma ilgums vienā reizē ir 1 stunda.
* Apliecinām, ka esam gatavi sniegt pirts pakalpojumus Sociālo lietu pārvaldes klientiem 12 mēnešu laikā no iepirkuma līguma noslēgšanas dienas.
* Apliecinām, ka pirts pakalpojumi pakalpojumu sniegšanas vietās \_\_\_\_\_\_\_\_\_\_\_\_\_\_\_\_\_\_\_\_ *(norāda pakalpojumu sniegšanas vietu skaitu un adreses)* būs pieejami Sociālo lietu pārvaldes klientiem \_\_\_ reizi/es nedēļā: \_\_\_\_\_\_\_\_\_\_\_\_\_\_\_\_\_\_ *(norāda nedēļas dienu)*.

**Pielikumā:** CD disks, kurā ierakstīts tehniskais un finanšu piedāvājums.

Paraksta pretendenta vadītājs vai vadītāja pilnvarota persona:

|  |  |
| --- | --- |
| **Vārds, uzvārds, amats, paraksts datums** |  |

1 Pretendents, aizpildot šo formu, sniedz apliecinājumu un norāda precīzu sniegtā pirts pakalpojuma aprakstu. Informācija norādāma tādā apjomā, lai iepirkuma komisija varētu veikt tehniskā piedāvājuma atbilstības pārbaudi un piedāvājumu vērtēšanu atbilstoši iepirkuma dokumentācijas prasībām.

4.Pielikums nolikumam

## Identifikācijas numurs DPD 2015/93

**INFORMĀCIJA PAR SNIEGTAJIEM LĪDZĪGIEM PAKALPOJUMIEM**

Daugavpilī, 2015. gada \_\_\_\_. \_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **Nr.** | **Informācija pakalpojuma saņēmēju**  (nosaukums, kontaktinformācija) | **Sniegtais pakalpojumus** | **Pakalpojuma sniegšanas periods** | **Pakalpojuma summa EUR (bez PVN)** |
| 1. |  |  |  |  |
| 2. |  |  |  |  |

Pielikumā: Atsauksme.

|  |  |
| --- | --- |
| **Vārds, uzvārds, amats** |  |
| **Paraksts** |  |
| **Datums** |  |

5.Pielikums nolikumam

Identifikācijas numurs DPD 2015/93

*Līguma projekts*

**IEPIRKUMA LĪGUMS Nr.\_\_\_\_\_\_\_\_**

(Pirts pakalpojumu sniegšana Daugavpils pilsētas domes Sociālo lietu pārvaldes klientiem)

Daugavpilī 2015.gada \_\_.\_\_\_\_\_\_\_\_\_\_\_\_

**Daugavpils pilsētas domes Sociālo lietu pārvalde**, Reģ.Nr. 90001998587, juridiskā adrese: Vienības iela 8, Daugavpils, LV-5401, turpmāk tekstā **„Pasūtītājs”** vadītājas \_\_\_\_\_\_\_\_\_\_\_\_\_\_ personā, kas darbojas uz nolikuma pamata, no vienas puses, un

**\_\_\_\_\_\_\_\_\_\_\_\_\_\_\_\_\_\_\_, Reģ.Nr. \_\_\_\_\_\_\_\_\_\_\_\_,,** turpmāk tekstā **„Izpildītājs”,** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz \_\_\_\_\_\_\_\_\_\_\_ pamata, no otras puses, bet abi kopā turpmāk tekstā „Līdzēji”,

pamatojoties uz Iepirkumu komisijas 2015.gada \_\_.\_\_\_\_\_\_\_\_\_\_\_\_\_\_ lēmumu (Protokols Nr.\_\_\_) iepirkumā „Pirts pakalpojumu sniegšana Daugavpils pilsētas domes Sociālo lietu pārvaldes klientiem” id.Nr. DPD 2015/93, noslēdz šo līgumu par sekojošo:

# **1. Līguma priekšmets**

1.1. Pasūtītājs pasūta, bet Izpildītājs apņemas sniegt pirts pakalpojumus, turpmāk tekstā „pakalpojums”, saskaņā ar pretendenta iesniegto tehnisko un finanšu piedāvājumu, iepirkuma nolikumu un šī līguma nosacījumiem.

1.2. Izpildītājs apņemas sniegt pakalpojumus pienācīgā kvalitātē, saskaņā ar LR spēkā esošo likumdošanu un šī līguma nosacījumiem. Pakalpojuma kvalitātei un izpildītāja telpām ir jāatbilst Ministru kabineta 2000.gada 19.decembra noteikumu Nr. 439 „Higiēnas prasības publiskas lietošanas pirtīm” prasībām un Eiropas Savienības tiesību normām.

1.3. Viena pakalpojuma ilgums klientam (pirtī pavadītais laiks) ir 1 (viena) stunda, neieskaitot laiku, kas pavadīts ģērbjoties.

1.4. Paredzamā kopējā līguma summa līguma darbības laikā nedrīkst pārsniegt EUR 48 452,00 (četrdesmit astoņi tūkstoši četri simti piecdesmit divi euro 00 centi) bez PVN.

# **2. Līguma izpildes un samaksas kartība**

2.1. Pasūtītājs izsniedz klientiem, kuriem ir tiesības saņemt šo sociālo palīdzību, noteikta parauga norīkojumu. Par norīkojuma formu Pasūtītājs paziņo Izpildītājam.

2.2. Norīkojumā jābūt sekojošiem rekvizītiem: Klienta vārds, uzvārds, mēnesis, kurā klients ir tiesīgs saņemt pakalpojumu pie izpildītāja un pasūtītāja vadītājas un speciālista paraksts.

2.3. Uz katru izsniegto norīkojuma talonu klients ir tiesīgs saņemt vienu brīvu pakalpojumu (pirts apmeklēšanas reizi).

2.4. Pakalpojumus Izpildītājs sniedz savās pirtīs, kuras atrodas*:*

*(norādīt piedāvāto pakalpojumu sniegšanas vietu skaitu un adreses)*

Izpildītājs sniedz klientiem pakalpojumu un saņem no klienta norīkojumu.

* 1. Sniedzot pakalpojumu, izpildītājs noformē klientu sarakstu. Klientu sarakstā izpildītājs norāda klienta vārdu, uzvārdu, dzīves vietas adresi, pakalpojuma sniegšanas datumu. Klients un izpildītāja pārstāvis parakstās klientu sarakstā.
  2. Pasūtītājs ir tiesīgs veikt kontroli par šī līguma izpildi, pieaicinot speciālistus un ekspertus, pieprasīt un saņemt ar līguma izpildi saistītos dokumentus.
  3. Līdz katra mēneša 10. datumam Izpildītājs piestāda Pasūtītājam rēķinu par iepriekšējo mēnesi. Kopā ar rēķinu Izpildītājs nodod Pasūtītājam Klientu sarakstu un visus saņemtos norīkojumus.

2.8. Summai, kas norādīta rēķinā, jābūt vienādai ar Klientu sarakstā norādīto kopējo summu.

* 1. Pēc rēķina un Klientu saraksta saņemšanas no Izpildītāja, Pasūtītājs piecpadsmit dienu laikā pārbauda rēķinā norādīto summu un Klientu sarakstā norādītos datus.
  2. Ja pārbaudes laikā tiek konstatēti dati, kas neatbilst patiesībai vai citi trūkumi, kas neatbilst šī līguma izvirzītajām prasībām, tad Pasūtītājs sastāda aktu un nosūta šo aktu kopā ar pretenziju Izpildītājam.
  3. Ja desmit dienu laikā pēc akta un pretenzijas saņemšanas Izpildītājs neizvirza savus iebildumus Pasūtītājam, sakarā ar saņemto aktu un pretenziju, tad uzskatāms, ka Izpildītājs akceptē Pasūtītāja aktu un pretenziju.
  4. Pēc pārbaudes pabeigšanas Pasūtītājs maksā Izpildītāja saskaņoto summu bezskaidrā naudā ar pārskaitījumu uz Izpildītāja bankas norēķinu kontu.
  5. Izpildītājs apņemas paziņot Pasūtītājam, kad līguma darbības laikā piestādīto rēķinu kopsumma sasniedz 80% no paredzamās līgumcenas.

# **3. Līguma cena**

3.1. Līguma cena tiek noteikta eiro (EUR);

3.2. Viena pirts apmeklējuma pakalpojuma cena vienam klientam ir **EUR \_\_\_\_ (\_\_\_\_\_\_\_\_\_\_\_\_\_\_ euro \_\_\_\_\_\_ centi)** stundā neieskaitot pievienotās vērtības nodokli un **EUR \_\_\_\_ (\_\_\_\_\_\_\_\_\_\_\_\_\_\_\_ euro \_\_\_\_\_ centi)** stundā ar pievienotās vērtības nodokli.

# **4. Līguma grozīšanas un izbeigšanas kārtība**

4.1. Visi grozījumi un papildinājumi šim līgumam noformējami rakstveidā divos eksemplāros, ko paraksta abas puses, un kas tādā gadījumā kļūst par šī līguma neatņemamu sastāvdaļu.

4.2. Grozījumi līgumā, kas ir līguma grozījumi Publisko iepirkumu likuma 67.1 panta izpratnē, jānoformē rakstiski un jāparaksta Pusēm. Rakstiski noformēti un Pušu parakstīti līguma grozījumi kļūst par līguma neatņemamu sastāvdaļu.

4.3. Līdzējiem ir tiesības izbeigt līgumu, vienojoties par to rakstiski.

4.4. Līdzējiem ir tiesības vienpusēji izbeigt šo līgumu brīdinot par to otru pusi vienu mēnesi iepriekš. Ja tiek atcelti pašvaldības saistošie noteikumi, vai tā noteikumu daļa, kura nosaka pirts pakalpojuma izmaksas kārtību Daugavpils iedzīvotājiem, līgums zaudē spēku arī bez iepriekšēja brīdinājuma.

1. **Līguma darbības termiņš**

5.1. Līgums stājas spēkā 2015.gada \_\_\_.\_\_\_\_\_\_\_\_\_\_\_ un ir spēkā līdz 2016.gada \_\_\_.\_\_\_\_\_\_\_\_\_\_\_\_ vai līdz brīdim, kad izlietota līguma 1.4.punktā paredzētā līguma kopējā summa, atkarībā no tā, kurš no apstākļiem iestājas pirmais.

# **6. Atbildība**

6.1. Par saistību neizpildīšanu Līdzēji atbildīgi saskaņā ar Latvijas Republikas Civillikuma noteikumiem.

6.2. Strīdus, kas radušies līguma izpildes gaitā, Līdzēji cenšas atrisināt savstarpējās vienošanās ceļā. Ja Līdzēji vienošanos nepanāk, strīdus izskata Latvijas Republikas tiesību aktos paredzētajā kārtībā.

**7. Nobeiguma noteikumi**

7.1. Līgums satur Līdzēju pilnīgu vienošanos, Līdzēji ir iepazinušies ar tā saturu un piekrīt tā punktiem, ko apliecina ar saviem parakstiem.

7.2. Līdzējiem ir jāinformē vienai otru nedēļas laikā par savu rekvizītu (nosaukuma, adreses, un tml.) maiņu.

7.3. Līgums ir sastādīts uz divām lapām parakstīts 2 (divos) eksemplāros, pa vienam eksemplāram katrai līgumslēdzēju pusei. Abiem eksemplāriem ir vienāds juridiskais spēks.

**8. Līdzēju juridiskās adreses, bankas rekvizīti un paraksti:**

|  |  |
| --- | --- |
| **Pasūtītājs:**  **Daugavpils pilsētas domes**  **Sociālo lietu pārvalde**  Reģ. Nr. 90001998587  Vienības iela 8, Daugavpils, LV-5400  Fakss: 654 40930, tālr.:654 23700 Banka: Citadele banka  Bankas kods: PARXLV22  Bankas konts: LV48PARX000050062606    Vadītāja \_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_/ | **Izpildītājs:** |